Cantata BWV 109
ICH GLAUBE, LIEBER HERR, HILF MEINEM UNGLAUBEN
Dominica 21 Post Trinitatis
Estrenada: 17 d'octubre de 1723
Text: Anònim, basat en l'Ev. de Mateu i un himne de Lazarus Spengler (1524)

1. COR  
Jo crec, Senyor estimat, ajudeu-me que em manca fe! 
***
2. RECITATIU ( Tenor)
La mà del Senyor 
que no ha deixat de ser generosa,
encara em pot ajudar.   
Ai las, no! Altre cop m’enfonso a terra
amb desassossecs que m’ajupen fins el sol.
L’Altíssim ho vol, però se li trenca el cor de pare.
Però no! Ell no escolta els pecadors.
Si vol vindrà a ajudar-te de seguida
a alleugerir el teu sofriment.
Més, la meva ànima no para quieta;
O Senyor, fins quan?
***
3. ÀRIA (Tenor)
Quant incerta és la meva esperança
Com tremola el meu cor esbalaït! 
La flama de la fe quasi ni espurneja
S’esberla la canya esquerdada,
El temor m’arrossega a un rau-rau constant.
***
4. RECITATIU (Alt) 
Aixeca l’ànim, coratge desconfiat,
que Jesús, fins i tot, avui fa miracles
i els teus ulls devots podran contemplar
la salvació del Senyor;
malgrat que l’acompliment et sembli llunyà
Posa confiança en sa promesa.
***
5. ÀRIA (Alt)
El Salvador, ben segur, coneix els seus
quan han perdut tota esperança.
Ja que quan l’esperit i la carn volen guerra,
és Ell mateix que es queda fent-los costat
perquè finalment venci la Fe. 
***
6. CORAL
Aquell que espera i posa confiança en Déu,
mai quedarà decebut;
Puix el que edifica sobre aquesta roca, 
per molts infortunis que l’encorralin,
mai s’ha vist caure un home així
que posa confiança en Déu; 
Ell acull tots els seus fidels.

Traducció: Antoni Sàbat i Aguilera
CataBach.com
La pàgina en català de JS Bach